На основу члана 11. и члана 32. тачка 1. Закона о локалној самоуправи („Службени гласник Републике Србије“, број 129/2007) и члана 84.став 2. Статута општине Сента („Службени лист општине Сента“, број 1/06-пречишћени текст,2/07 и 11/08), Скупштина општине Сента на седници одржаној ______________2011. године  донела   ј е 

СТАТУТ ОПШТИНЕ СЕНТА
- ПРЕДЛОГ-
I. ОСНОВНЕ ОДРЕДБЕ 
Предмет уређивања

Члан 1.

Овим статутом, у складу са законом, уређују се права и дужности општине Сента (у даљем тексту: Општина), начин, услови и облици њиховог остваривања, облици и инструменти остваривања људских и мањинских права у Општини, број одборника Скупштине општине, организација и рад органа и служби, начин учешћа грађана у управљању и одлучивању о пословима из надлежности Општине, оснивање и рад месне заједнице, као и друга питања од значаја за Општину. 

Положај Општине

Члан 2.

Општина је територијална јединица у којој грађани остварују право на локалну самоуправу у складу са Уставом, законом и овим статутом. 
Грађани који имају бирачко право и пребивалиште на територији Општине, управљају пословима Општине у складу са законом и овим статутом. 
Грађани учествују у остваривању локалне самоуправе путем грађанске иницијативе, збора грађана, референдума, других облика учешћа грађана у обављању послова Општине и преко својих одборника у Скупштини општине, у складу са Уставом, законом и овим статутом. 

Територија

Члан 3.

Територију Општине, утврђену законом, чине насељена места, односно подручја катастарских општина које улазе у њен састав, и то: 

                   
Ред. бр.                Назив насељеног места:                                  Назив катастарске општине:
	
    1.                                   Сента        			  		 Сента	
							                                     Батка	
    2.                                   Торњош                                                                Торњош		
    3.                                   Горњи Брег	     	
    4.                                   Богараш	 	
    5.                                   Кеви	

Својство правног лица

Члан 4.

Општина има својство правног лица.
Назив општине је:
ОПШТИНА СЕНТА – на српском језику
ZENTA KÖZSÉG – на мађарском језику
Седиште Општине је у Сенти, Главни Трг број 1. 

Језик и писмо

Члан 5.

На територији Општине у службеној употреби је српски језик и ћириличко писмо, као и мађарски језик и његово писмо.
 
Симболи Општине

Члан 6.

Општина има своје симболе: грб и заставу.  
Грб Општине чини: светло плави штит са два дијагонално укрштена кључа златне боје са ушицама окренутим на доле и запорима окренутим постранично  на горе, а у чијим ушицама се налази по једна кечига сребрне боје, које су једна од друге окренуте у водоравном положају. Између кључева по средини штита уздиже се златан клас пшенице са два постранична зелена листа. Изнад штита налази се кацига са спуштеним визиром сребрнасте боје са круном. Са десне стране штита налази се плаво-златни, а са леве стране црвено-сребрни плашт.
Застава Општине је двобојна: чине је две ронделе жуте и светлоплаве боје вертикално постављене у једнакој ширини или хоризонтално постављене ронделе светлоплаве и  жуте боје у једнакој ширини. Однос ширине и дужине заставе износи један према два. У средини заставе, на месту пресека дијагонала, налази се грб општине.
Употреба грба и заставе Општине ближе се уређује одлуком Скупштине општине.

Члан 7.

Застава и грб Општине могу се истицати само уз државне симболе. 
У службеним просторијама органа Општине истичу се само државни симболи, симболи Аутономне Покрајине Војводине, грб и застава Општине, као и симболи националне мањине чији је језик у службеној употреби на територији општине. 

Печат

Члан 8.

Општина Сента има свој печат.
Печат Општине Сента је округлог облика пречника 50 мм, са исписаним текстом у концентричним круговима око грба Републике Србије и то: у спољном кругу печата исписује се назив Република Србија – Szerb Köztársaság, у првом следећем кругу испод назив Aутономна Покрајина Војводина – Vajdaság Autonóm Tartomány, у следећем кругу исписује се назив Oпштина Сента – Zenta Község, а у дну исписује се Сента – Zenta.

Органи општине имају свој печат.
Печат органа Oпштине је округлог облика пречника 48 mm, са исписаним текстом у концентричним круговима око грба Републике Србије и то: у спољном кругу печата исписује се назив Република Србија – Szerb Köztársaság у првом следећем кругу испод назив Aутономна Покрајина Војводина – Vajdaság Autonóm Tartomány, у следећем кругу исписује се назив Општина Сента – Zenta Község, у следећем кругу исписује се назив органа на српском језику ћирилчким писмом и на мађарском језику и његовом писму, а у дну исписује се Сента – Zenta.

Грбовни печат

Члан 9.

Грбовни печат је округлог облика пречника 40 мм. Његов садржај истоветан је са грбом општине, с тим да се изнад грба налази натпис: SIGILLUM CIVITATIS ZYNTHA, а испод грба су  истицане године 1506-1902, које означавају године стицања права коришћења и обнављања печата града Сенте.
Употреба грбовног печата ближе се уређује одлуком Скупштине Општине.

Празник Општине

Члан 10.

Општина има свој празник.
Празник општине је 11. септембар – дан Сенћанске битке из 1697. године. 

Награде и јавна признања

Члан 11.

Општина установљава награде и друга јавна признања организацијама и грађанима за значајна остварења у производњи, науци, уметности и другим друштвеним областима. 
Општина додељује звање почасног грађанина Општине. 
Награде и друга јавна признања и звање почасног грађанина додељују се поводом празника Општине. 
Врсте награда и других јавних признања, услови и начин њиховог додељивања, као и услови и начин доделе звања почасног грађанина уређују се посебном одлуком Скупштине Општине. 

Утврђивање назива делова насељених места

Члан 12.

Општина утврђује називе улица, тргова и других делова насељених места на својој територији посебном одлуком, уз претходно прибављено мишљење одговарајућег Националног савета националне мањине и претходну сагласност министарства надлежног за послове локалне самоуправе.

Јавност рада

Члан 13.

Рад органа Општине је јаван.
Јавност рада по правилу обезбеђује се: 
1.   путем издавања билтена, информатора, сарадњом са медијима, презентовањем одлука и других аката јавности и постављањем интернет презентације;
2. организовањем јавних расправа у складу са законом, овим статутом и одлукама органа Општине; 
3.   у другим случајевима утврђеним овим статутом и другим актима органа Општине. 
	Општина своје информације и обавештења објављује на српском језику и ћириличком писму и на мађарском језику и његовом писму.

Имовина Општине

Члан 14.

Општина има своју имовину.
Имовином Општине самостално управљају и располажу органи Општине, у складу са законом. 

II. НАДЛЕЖНОСТИ ОПШТИНЕ 

Надлежности Општине

Члан 15.

Општина врши послове из своје надлежности утврђене Уставом, законом и овим статутом, послове из оквира права и дужности Републике који су јој законом поверени, као и послове које јој повери Аутономна Покрајина својом одлуком. 

Надлежности утврђене уставом и законом

Члан 16.

Општина у вршењу своје надлежности, преко својих органа, у складу са Уставом и законом:
 1) доноси програме развоја Општине и појединих делатности;
 2) доноси просторни план Општине;
 3) доноси урбанистичке планове;
 4) доноси буџет и усваја завршни рачун;
 5) утврђује стопе изворних прихода Општине, као и начин и мерила за одређивање висине локалних такса и накнада, наплаћује и контролише изворне приходе Општине; 
6) уређује и обезбеђује обављање и развој комуналних делатности (пречишћавање и дистрибуција воде, пречишћавање и одвођење атмосферских и отпадних вода, производња и снабдевање паром и топлом водом, линијски градски и приградски превоз путника у друмском саобраћају, одржавање чистоће у Општини, одржавање депонија, уређивање, одржавање и коришћење пијаца, паркова, зелених, рекреационих и других јавних површина, јавних паркиралишта, јавна расвета, уређивање и одржавање гробаља и сахрањивање и др.), као и организационе, материјалне и друге услове за њихово обављање; оснива јавна предузећа ради обављања комуналних делатности на својој територији; 
7) стара се о одржавању стамбених зграда и безбедности њиховог коришћења и утврђује висину накнаде за одржавање стамбених зграда; 
8) спроводи поступак исељења бесправно усељених лица у станове и заједничке просторије у стамбеним зградама; 
9) оснива привредно друштво, јавно предузеће, односно другу организацију ради обезбеђивања услова за уређивање, употребу, унапређење и заштиту грађевинског земљишта или вршење ових послова обезбеђује на други начин;
10) доноси програме уређења грађевинског земљишта, уређује и обезбеђује вршење послова уређења и коришћења грађевинског земљишта и утврђује висину накнаде за уређивање и коришћење грађевинског земљишта; 
11) доноси планове и програме и спроводи пројекте локалног економског развоја, стара се о унапређењу општег оквира за привређивање у Општини, промовише економске потенцијале Општине, иницира усклађивање образовних профила у школама са потребама привреде, олакшава пословање постојећих привредних субјеката и подстиче оснивање нових привредних субјеката и отварање нових радних места; 
12) уређује и обезбеђује коришћење пословног простора којим управља, утврђује висину накнаде за коришћење пословног простора и врши надзор над коришћењем пословног простора; 
13) стара се о заштити животне средине, доноси програме коришћења и заштите природних вредности и програме заштите животне средине, односно локалне акционе и санационе планове, у складу са стратешким документима и својим интересима и специфичностима и утврђује посебну накнаду за заштиту и унапређење животне средине;
14) уређује и обезбеђује обављање послова који се односе на изградњу, реконструкцију, одржавање, заштиту, коришћење, развој и управљање општинским односно некатегорисаним путевима и улицама у насељу; 
15) уређује и обезбеђује посебне услове и организацију ауто-такси превоза путника; 
16) уређује и обезбеђује организацију превоза у линијској пловидби који се врши на територији Општине, и одређује делове обале и воденог простора на којима се могу градити хидрограђевински објекти и постављати пловни објекти; 
17) оснива робне резерве и утврђује њихов обим и структуру, уз сагласност надлежног министарства, ради задовољавања потреба локалног становништва; 
18) оснива установе и организације у области: предшколског и основног васпитања и образовања, културе од значаја за Општину и припаднике свих националних заједница, примарне здравствене заштите, физичке културе, спорта, дечје заштите и туризма, прати и обезбеђује њихово функционисање; 
19) оснива установе у области социјалне заштите, прати и обезбеђује њихово функционисање, даје дозволе за почетак рада установа социјалне заштите, које оснивају друга правна и физичка лица, утврђује испуњеност услова за пружање услуга социјалне заштите, утврђује нормативе и стандарде за обављање делатности установа чији је оснивач, доноси прописе о правима у социјалној заштити и обавља послове државног старатеља; 
20) уређује развој и друга питања из области социјалног становања;
21) организује вршење послова у вези са заштитом културних добара од значаја за Општину, подстиче развој културног и уметничког стваралаштва, обезбеђује средства за финансирање и суфинансирање програма и пројеката у области културе од значаја за Општину и ствара услове за рад музеја и библиотека и других установа културе чији је оснивач; 
22) организује заштиту од елементарних и других већих непогода и заштиту од пожара и ствара услове за њихово отклањање, односно ублажавање њихових последица; 
23) доноси основе заштите, коришћења и уређења пољопривредног земљишта и стара се о њиховом спровођењу, одређује ерозивна подручја, стара се о коришћењу пашњака и одлучује о привођењу пашњака другој култури; 
24) уређује и утврђује начин коришћења и управљања изворима, јавним бунарима и чесмама, утврђује водопривредне услове, издаје водопривредне сагласности и водопривредне дозволе за објекте локалног значаја; 
25) стара се и обезбеђује услове за очување, коришћење и унапређење подручја са природним лековитим својствима;
26) подстиче и стара се о развоју туризма на својој територији и утврђује висину боравишне таксе;
27) стара се о развоју и унапређењу угоститељства, занатства и трговине, уређује радно време, места на којима се могу обављати одређене делатности и друге услове за њихов рад;
28) управља имовином Општине и користи средства у државној својини и стара се о њиховом очувању и увећању; 
29) уређује и организује вршење послова у вези са држањем и заштитом домаћих и егзотичних животиња и организује зоохигијенску службу; 
30) организује вршење послова правне заштите својих права и интереса; 
31) образује органе, организације и службе за потребе Општине и уређује њихову организацију и рад; 
32) ствара услове за унапређивање, остваривање и заштиту људских права; 
33) доноси стратегије и усваја посебне мере у циљу отклањања неједнакости и стварања једнаких могућности остваривања људских и мањинских права, помаже развој различитих облика самопомоћи и солидарности са лицима са посебним потребама, као и са лицима која су суштински у неједнаком положају са осталим грађанима и подстиче активности и пружа помоћ организацијама инвалида и другим социјално-хуманитарним организацијама на својој територији; 
34) подстиче и помаже развој задругарства; 
35) организује службу правне помоћи грађанима; 
36) стара се о остваривању, заштити и унапређењу људских права и индивидуалних и колективних права припадника националних мањина и етничких група; стара се о остваривању, заштити и унапређењу равноправности жена и мушкараца, усваја стратегије и посебне мере усмерене на стварање једнаких могућности остваривања права и отклањање неравноправности; 
37) утврђује језике и писма националних мањина који су у службеној употреби на територији Општине и обезбеђује њихово равноправно коришћење у поступцима пред органима Општине, јавним предузећима, установама и организацијама и службама чији је оснивач Општина; обезбеђује исписивање назива места, река и других географских назива, назива улица и тргова, назива органа Општине, саобраћајних знакова, обавештења и упозорења за јавност, и других јавних натписа на језику и писму националне мањине који је у службеној употреби у Општини у складу са позитивним прописима; 
38) стара се о јавном информисању од локалног значаја и обезбеђује услове за јавно информисање на српском и мађарском језику, оснива телевизијске и радио-станице ради извештавања на српском и мађарском језику, као и ради извештавања на језику националих мањина који није у службеној употреби, када тако извештавање представља достигнути ниво мањинских права;
39) прописује прекршаје за повреде Општинских прописа; 
40) образује инспекцијске службе и врши инспекцијски надзор над извршењем прописа и других општих аката из надлежности Општине; 
41) уређује организацију и рад мировних већа; 
42) уређује и обезбеђује употребу имена, грба, заставе и грбовног печата Општине;
43) помаже рад организација и удружења грађана; 
44) уређује и ствара услове за бригу о деци, доноси и реализује Локални план акције за децу,стратешки документ, који одређује смернице политике општине о деци;
45) уређује и ствара услове за бригу о младима, доноси и реализује стратегију и акциони план политике за младе и ствара услове за омладинско организовање; 
46) одлучује о образовању, подручју за које се образује и о укидању месних заједница;
47) обавља и друге послове од непосредног интереса за грађане, у складу с Уставом, законом и овим статутом. 

Јавне службе Општине

Члан 17.

За остваривање својих права и дужности и за задовољавање потреба локалног становништва Општина може посебном одлуком оснивати: предузећа, установе и друге организације које врше јавну службу.
 
Именовање органа јавних служби Општине

Члан 18.

Скупштина општине именује чланове управних и надзорних одбора и директоре јавних предузећа, установа, организација и служби чији је оснивач на период од пет година, осим када је законом другачије предвиђено. 

Састав органа јавних служби Општине

Члан 19.

Приликом именовања чланова управних и надзорних одбора јавних предузећа, установа, организација и служби чији је оснивач Општина, органи који одлучују о именовању обезбедиће најмање 30 одсто представника мање заступљеног пола у овим телима.
Приликом именовања чланова управних и надзорних одбора јавних предузећа, установа, организација и служби чији је оснивач Општина, а нарочито оних јавних предузећа, установа, организација и служби које су од значаја за остваривања права националих мањина, Општина је дужна да води рачуна о националном саставу становништва Општине и одговарајућој заступљености националих мањина у овим органима. 
 
Поступак именовања директора јавне службе

Члан 20.

Ако законом није уређен поступак избора директора јавних предузећа, установа, организација и служби чији је оснивач или већински власник Општина, Скупштина општине именује директоре после спроведеног јавног конкурса. 
Извештај о резултатима конкурса из става 1. овог члана подноси се Скупштини општине најмање 15 дана пре доношење одлуке о именовању, осим ако законом није другачије уређено. 

Сагласност на планове и програм пословања јавне службе

Члан 21.

Предузећа, установе и друге организације чији је оснивач или већински власник Општина дужни су да Скупштини општине достављају на сагласност вишегодишње планове рада и развоја, као и годишњи програм пословања. 

Поверавање послова правном или физичком лицу

Члан 22.

Општина може уговором, на начелима конкуренције и јавности, поверити правном или физичком лицу обављање појединих послова из своје надлежности. 
Поверавање послова из става 1. овог члана уређује се одлуком Скупштине општине. 

Подношење Скупштини општине извештаја о раду јавних служби

Члан 23.

Предузећа, установе и друге организације које врше јавну службу дужне су да, најмање једном годишње подносе Скупштини општине извештај о свом раду, најкасније до 30. априла текуће године за претходну годину. 

III. ФИНАСИРАЊЕ ПОСЛОВА ОПШТИНЕ 

Средства за обављање послова и извори средстава

Члан 24.

За обављање послова општине утврђених уставом и законом, за обављање законом поверених послова из оквира права и дужности Републике, као и за обављање појединих послова које јој из своје надлежности одлуком повери Аутономна Покрајина, Општини припадају приходи и примања утврђени законом.
Послови Општине финансирају се из изворних и уступљених прихода, трансфера, примања по основу задуживања и других прихода и примања утврђених законом. 

Ненаменски карактер средстава

Члан 25.

Сви приходи Општине су општи приход буџета и могу се користити за било коју намену, осим оних прихода чији је наменски карактер утврђен законом. 

Буџети завршни рачун

Члан 26.

Скупштина Општине доноси буџет Општине за сваку календарску годину, у којем се исказују сви приходи и примања, задуживања и друге финансијске трансакције, расходи и други издаци, у складу са законом. 
По истеку године за коју је буџет донет саставља се завршни рачун о извршењу буџета Општине. 

Одговорност за извршење буџета

Члан 27.

За извршење буџета Општине, председник Општине одговара Скупштини општине. 
Општинска управа обавезна је да редовно прати извршење буџета и по потреби, а најмање два пута годишње, информише председника Општине.
Самодопринос

Члан 28.

За задовољавање потреба грађана у Општини, њеном делу или на територији Месне  заједнице ,средства се могу прикупљати самодоприносом, који су приходи буџета Општине и строго су наменског карактера.

Члан 29.

Иницијативу за доношење одлуке о увођењу самодоприносу могу поднети најмање једна трећина одборника Скупштине општине или најмање пет одсто бирача према последњем званично објављеном решењу о закључењу бирачког списка за избор одборника Скупштине општине на подручју на којем се тражи увођење самодоприноса.
Уз иницијативу се подноси и програм којим се утврђују извори, намена и начин обезбеђивања укупних финансијских средстава за реализацију пројекта који је предмет одлуке.

Члан 30. 

О иницијативи из члана 29. овог статута, Скупштина општине одлучује већином гласова од укупног броја одборника.
Када Скупштина општине прихвати иницијативу за увођење самодоприноса, на истој седници именује комисију која ће да припреми нацрт одлуке о увођењу самодоприноса као и рок и начин организовања јавне расправе.
Предлог одлуке о увођењу самодоприноса Скупштина општине утврђује већином гласова од укупног броја одборника Скупштине општине.
	 Након утврђивања предлога одлуке о увођењу самодоприноса, на истој седници доноси се и одлука о расписивању референдума
Референдум се спроводи у року од 90 дана, од дана када је донета одлука о расписивању референдума.

Члан 31.

Одлуку о увођењу самодоприноса доносе грађани који имају изборно право и пребивалиште на подручју на којем се средства прикупљају.
Одлуку из става 1. овог члана доносе и грађани који немају изборно право и пребивалиште на подручју на којем се средства прикупљају ако на том подручју имају непокретну имовину, а средствима самодоприноса се побољшавају услови коришћења те имовине.
Одлука се сматра донетом када се за њу изјасни већина од укупног броја грађана из става 1. и 2. овог члана.

Члан 32.

Одлука о увођењу самодоприноса се објављује у Службеном листу Општине Сента, на огласној табли Скупштине општине и месне заједнице на коју се одлука односи.

IV. ОРГАНИ  ОПШТИНЕ

Органи Општине

Члан 33.

Органи Општине су: Скупштина општине, председник Општине, Општинско веће и Општинска управа. 

Презумпција надлежности

Члан 34.

Послове Општине врше органи Општине у оквиру своје надлежности утврђене законом и овим статутом. 
Ако законом или другим прописом није утврђено који орган је надлежан за обављање послова из надлежности Општине, све послове који се односе на уређивање односа из надлежности Општине врши Скупштина општине, а послове који су по својој природи извршни, врши председник Општине. 
Ако се према природи посла не може утврдити надлежност у складу са ставом 2. овог члана, надлежна је Скупштина општине. 

1. Скупштина општине 

Положај Скупштине општине

Члан 35.

Скупштина општине је највиши орган Општине који врши основне функције локалне власти, утврђене Уставом, законом и овим статутом. 

Састав Скупштине општине

Члан 36.

Скупштину општине чине одборници које бирају грађани на непосредним изборима, тајним гласањем, у складу са законом и овим статутом. 

Сазивање конститутивне седнице

Члан 37.

Седницу новог сазива Скупштине општине сазива председник Скупштине претходног сазива, у року од 15 дана од дана објављивања резултата избора. 
Уколико председник Скупштине из претходног сазива не сазове седницу новог сазива у року из става 1. овог члана, седницу новог сазива сазваће најстарији одборник у року од 15 дана од истека рока из става 1. овог члана. 
Конститутивну седницом председава најстарији одборник до избора председника Скупштине општине.

Конституисање Скупштине

Члан 38.

Скупштина општине се сматра конституисаном избором председника Скупштине и постављењем секретара Скупштине. 

Број одборника

Члан 39.

Скупштина општине има 29 одборника. 

Мандат

Члан 40.

Одборници се бирају на четири године. 
Одборнику почиње и престаје одборнички мандат под условима и на начин утврђен законом. 

Заклетва

Члан 41.

Изабрани одборници полажу заклетву која гласи: „Заклињем се да ћу се у раду Скупштине општине Сента придржавати Устава, закона и статута општине Сента, и да ћу часно и непристрасно вршити дужност одборника, руководећи се интересима грађана“.

Неспојивост функција

Члан 42.

Одборник не може бити запослени у Општинској управи и лице које именује, односно поставља Скупштина општине у органима Општине, предузећима и установама чији је оснивач. 
Ако запослени у Општинској управи буде изабран за одборника, права и обавезе по основу рада мирују му док траје његов одборнички мандат. 
Даном потврђивања одборничког мандата лицима која је именовала, односно поставила Скупштина општине престаје функција на коју су именована, односно постављен. 

Имунитет одборника

Члан 43.

Одборник не може бити позван на кривичну одговорност, притворен или кажњен због изнетог мишљења или давања гласа на седници Скупштине општине и радних тела.

Права и дужности одборника

Члан 44.

Право је и дужност одборника да учествује у раду Скупштине општине и њених радних тела, предлаже Скупштини општине расправу о одређеним питањима, подноси предлоге одлука и других аката из надлежности Скупштине општине и даје амандмане на предлоге прописа, поставља питања везана за рад органа Општине и учествује у другим активностима Скупштине општине. 
Право је одборника да буде редовно обавештаван о питањима од утицаја на вршење одборничке дужности, да од органа и служби тражи податке који су му потребни за рад, као и стручну помоћ у припремању предлога за Скупштину општине. 
Одборник Скупштине општине има право да се обраћа Скупштини на било ком језику који је у службеној употреби на територији Општине. 
Права и дужности одборника ближе се одређују пословником Скупштине општине.

Накнада и друга примања одборника

Члан 45.

Одборник има право на накнаду за обављање одборничких дужности у сталном месечном износу, у складу са одлуком Скупштине. 
Одборник има право на накнаду путних трошкова и изгубљене зараде, насталих обављањем одборничких дужности, у складу са одлуком Скупштине.
Одлуком се одређују критеријуми и мерила за утврђивање накнада и других примања одборника и лица која бира или именује, односно поставља Скупштина.

Надлежност Скупштине општине

Члан 46.

Скупштина општине, у складу са законом: 
1) доноси Статут општине и пословник Скупштине општине; 
2) доноси буџет и усваја завршни рачун буџета; 
3) утврђује стопе изворних прихода Општине, као и начин и мерила за oдређивање висине локалних такса и накнада; 
4) подноси иницијативу за покретање поступка оснивања, укидања или промене територије Општине; 
5) доноси програм развоја Општине и појединих делатности; 
6) доноси просторни план и урбанистичке планове и уређује коришћење грађевинског земљишта; 
7) доноси прописе и друге опште акте; 
8) расписује општински референдум и референдум на делу територије Општине, изјашњава се о предлозима садржаним у грађанској иницијативи и утврђује предлог одлуке о самодоприносу; 
9) оснива службе, јавна предузећа, установе и организације, утврђене Статутом општине и врши надзор над њиховим радом; 
10) именује и разрешава управни и надзорни одбор, именује и разрешава директоре јавних предузећа, установа, организација и служби, чији је оснивач и даје сагласност на њихове статуте, у складу са законом; 
11) бира и разрешава председника Скупштине и заменика председника Скупштине; 
12) поставља и разрешава секретара Скупштине; 
13) бира и разрешава председника Општине и на предлог председника Општине, бира заменика председника Општине и чланове Општинског већа; 
14) утврђује општинске таксе и друге локалне приходе који Општини припадају по закону; 
15) утврђује накнаду за уређивање и коришћење грађевинског земљишта; 
16) доноси акт о јавном задуживању Општине, у складу са законом којим се уређује јавни дуг; 
17) доноси годишњи програм прибављања непокретности за потребе органа Општине и покреће поступак отуђења непокретности у складу са законом;
18) прописује радно време угоститељских, трговинских и занатских објеката, као и радно време здравствених установа чији је оснивач; 
19) даје мишљење о републичком, покрајинском и регионалном просторном плану; 
20) оснива стална и повремена радна тела за разматрање питања из њене надлежности; 
21) даје мишљење о законима којима се уређују питања од интереса за локалну самоуправу; 
22) разматра извештај о раду и даје сагласност на програм рада корисника буџета; 
23) одлучује о сарадњи и удруживању са градовима и општинама, удружењима, невладиним организацијама; 
24) информише јавност о свом раду; 
25) покреће поступак за оцену уставности и законитости закона или другог општег акта Републике Србије или Аутономне Покрајине којим се повређује право на локалну самоуправу; 
26) даје сагласност на употребу имена, грба и другог обележја Општине;
27) даје сагласност на цене комуналних производа и услуга коју плаћају непосредни корисници; 
28) разматра и усваја годишње извештаје о раду јавних предузећа, установа и других јавих служби чији је оснивач или већински власник општина; 
29) разматра годишњи извештај грађанског браниоца о остваривању људских и мањинских права у Општини; 
30) разматра извештаје Савета за међунационалне односе; 
31) усваја етички кодекс понашања функционера; 
32) доноси мере и усваја препоруке за унапређење људских и мањинских права;
33) обавља и друге послове утврђене законом и овим статутом. 

Кворум за рад и одлучивање

Члан 47.

Скупштина општине одлучује ако седници присуствује већина од укупног броја одборника. 
Скупштина општине одлучује већином гласова присутних одборника, уколико законом или овим статутом није друкчије одређено. 
Скупштина општине већином гласова од укупног броја одборника: 
1) доноси Статут; 
2) доноси буџет; 
3) доноси програм развоја Општине и појединих делатности; 
4) доноси просторни план; 
5) доноси урбанистичке планове; 
6) доноси одлуку о организацији Општинске управе;
7) одлучује о јавном задуживању Општине; 
8) одлучује о сарадњи и удруживању са другим јединицама локалне самоуправе и о сарадњи са јединицама локалне самоуправе у другим државама; 
9) одлучује о називима улица, тргова и других делова насељених места; 
10) усваја етички кодекс и 
11) одлучује и у другим случајевима утврђеним законом и овим статутом.
Сазивање

Члан 48.

Седницу Скупштине општине сазива председник Скупштине, по потреби, а најмање једном у три месеца. 
Председник Скупштине је дужан да седницу закаже на захтев председника Општине, Општинског већа или једне трећине одборника, у року од седам дана од дана подношења захтева, тако да дан одржавања седнице буде најкасније у року од 15 дана од дана подношења захтева. 
Ако председник Скупштине не закаже седницу у року из става 2. овог члана, седницу може заказати подносилац захтева, а председава одборник кога одреди подносилац захтева. 
Председник Скупштине може одложити седницу коју је сазвао само у случају када не постоји кворум потребан за рад, а у другим случајевима о одлагању седнице одлучује Скупштина. 

Јавност рада

Члан 49.

Седнице Скупштине општине су јавне. 
За јавност рада Скупштине општине одговоран је председник Скупштине општине. 
Позиви и материјал за седнице Скупштине општине достављају се средствима информисања ради упознавања јавности. 
Седницама Скупштине општине могу присуствовати представници средстава јавног информисања, овлашћени представници предлагача, као и друга заинтересована лица, у складу са пословником Скупштине општине. 
У случају да не постоји могућност да сви заинтересовани присуствују седници Скупштине, председник Скупштине ће одлучити коме ће омогућити присуство седници полазећи од редоследа пријављивања и интереса пријављених за тачке на дневном реду. 
Скупштина општине може одлучити да седница Скупштине не буде јавна због разлога безбедности и одбране земље и других посебно оправданих разлога који се констатују пре утврђивања дневног реда. 

Радна тела Скупштине општине

Члан 50.

Скупштина општине оснива стална радна тела -одборе и повремена радна тела - комисије за разматрање питања из њене надлежности.
Радна тела дају мишљење на предлоге прописа и одлука које доноси Скупштина општине и обављају друге послове утврђене овим статутом и пословником Скупштине општине. 
Радна тела имају председника и одређени број чланова.
Председник и чланови сталних и повремених радних тела имају право на накнаду за свој рад, која се уређује одлуком Скупштине општине 

Стална радна тела - одбори

Члан 51.

Скупштина општине оснива следећа стална радна тела:
1.	Одбор за буџет и финансије
2.	Одбор за привреду и локални економски развој
3.	Одбор за урбанизам, стамбено-комуналне делатности  и екологију
4.	Одбор за статут и нормативна акта
5.	Одбор за образовање и спорт 
6.	Одбор за здравство и социјалну политику
7.	Одбор за културу и информисање
8.	Одбор за кадрове и мандатно-имунитетна питања
9.	Одбор за представке и притужбе

Делокруг, задаци и начин рада сталних радних тела, број чланова сталних радних тела, као и права и дужности чланова сталних радних тела, ближе се утврђују пословником Скупштине општине.

Избор сталног радног тела

Члан 52.

Чланове сталних радних тела бира и разрешава Скупштина општине на предлог одборничких група, ако законом или овим статутом није другачије предвиђено. 
За председника и чланове сталних радних тела, поред одборника бирају се и грађани који су афирмисани у области за коју се радно тело образује.
Одборник може бити члан највише два стална радна тела.
О предложеној листи за председника и чланове сталних радних тела по заврешеној расправи, одлучује се у целини, јавним гласањем.

Председник сталног радног тела

Члан 53.

Председник сталног радног тела организује рад, сазива и председава седницама радног тела, формулише закључке и о томе обавештава председника и секретара Скупштине општине. 

Повремена радна тела - комисије

Члан 54.

Актом о образовању повременог радног тела утврђују се његов назив и област за коју се оснива, задаци повременог радног тела, председник и број чланова повременог радног тела, рок за извршење задатака, права и дужности председника и чланова повременог радног тела и друга питања од значаја за рад повременог радног тела.
По извршењу задатака, повремена радан тела престају да постоје.

Посебна радна тела -савети

Члан 55.

Скупштина општине оснива следећа посебна радна тела - савете:
1.	Савет за безбедност
2.	Савет за младе
3.	Кориснички савет јавних служби
4.	Савет за равноправност полова

Услове за рад посебних радних тела и обављање стручних и административно-техничких послова обезбеђује Општинска управа. 

Савет за безбедност

Члан 56.

Савет за безбедност образује се у циљу планирања, организовања и координације рада између локалне самоуправе, државних органа, других организација и установа о питањима од значаја за безбедност.
Савет прати и оцењује безбедност на подручју Општине и о томе обавештава Скупштину општине и Општинско веће.
Савет ће предлагати предузимање неопходних мера на отклањању свих појава које угрожавају безбедност грађана и материјалних добара у Општини и предузимати превентивне мера које ће деловати на њихову стабилност.
У оцени стања и предлагању мера Савет ће сарађивати са свим субјектима (полицијом, судом, тужилаштвом, школама, зравственим установа, Центром за социјални рад, месним заједницама, јавним предузећима итд.) и унапређивати њихову међусобну сарадњу, а све у циљу веће личне и имовинске сигурности грађана Општине.

Састав и мандат Саветa за безбедност
  
Члан 57.

 Савет за безбедност чине председник Општине, председник Скупштине општине и 13 чланова.
Председник Савета је председник Општине.
Чланови Савета бирају се на период од четири године, а по истеку мандата могу бити поново изабрани.
Изузетно од става 3. овог члана, члановима који су у Савет изабрани по функцији коју обављају у неком органу, организацији или установи, мандат у Савету престаје даном престанка функције коју обављају.
Чланове Савета бира Скупштина општине на образложени предлог председника Општине. 

Савет за права детета	

Члан 58.

Савет за права детета:
1) иницира и учествује у изради локалне политике о деци у области образовања, здравства, социјалне политике, обезбеђивању једнаких шанси, спорта, заштите од злостављања, занемаривања и искоришћавања, културе, коришћења слободног времена,активног учешћа , информисања, спречавању насиља и криминалитета, одрживог развоја и животне средине и другим областима од значаја за децу; 
2) учествује у изради локалног плана акције за децу и осталих стратешких докумената који су  у сагласности са Националним планом акције за децу; 
3) даје мишљење о питањима од значаја за децу и о њима обавештава органе општине; 
4) даје мишљење на нацрте прописа и одлука које доноси Скупштина општине у областима значајним за децу; 
5) усваја годишње и периодичне извештаје о остваривању Локалног плана акције за децу и подноси их Скупштини општине, председнику Општине и Општинском већу; 
6) иницира припрему пројеката или учешће Општине у програмима и пројектима за децу у циљу унапређења положаја деце и обезбеђења остваривања њихових права која су у надлежности Општине; 
7) расписује конкурс за реализацију пројеката и подноси предлог председнику општине за расподелу средстава апликантима у оквиру средстава буџета општине. 

Састав и мандат Савета за права детета

Члан 59.

Савет за права детета има 15 чланова.
Председник и чланови Савета за права детета бирају се на период од четири године, а по истеку мандата могу бити поново изабрани.

Избор чланова Савета за права детета

Члан 60.

Председника и чланове Савета за права детета  бира Скупштина општине.
Председника Савета предлаже Општинско веће,а чланове  предлажу образовне, здравствене и социјалне установе, орган безбедности,цивилне организације које се баве проблематиком деце, медије и дечији тим који реализује Локални план акције за децу Општине Сента. 
Предсденика и чланове Савета за права детета бира Скупштина општине под условом да исти поседују вишегодишње искуство у свим областима у раду са децом, доказану стручност односно да су активно учествовали у већем броју активности од важности за децу. 

Савет за младе

Члан 61.

Савет за младе:
1) иницира и учествује у изради локалне омладинске политике у области образовања, спорта, коришћења слободног времена, повећања запослености, информисања, активног учешћа, обезбеђивању једнаких шанси, здравства, културе, равноправности полова, спречавању насиља и криминалитета, приступа правима, одрживог развоја и животне средине и другим областима од значаја за младе; 
2) учествује у изради посебних локалних акционих планова, програма и политика у сагласности са Националном стратегијом за младе и прати њихово остваривање; 
3) даје мишљење о питањима од значаја за младе и о њима обавештава органе општине; 
4) даје мишљење на нацрте прописа и одлука које доноси Скупштина општине у областима значајним за младе; 
5) усваја годишње и периодичне извештаје о остваривању локалне омладинске политике и локалних акционих планова и програма за младе и подноси их Скупштини општине, председнику Општине и Општинском већу; 
6) иницира припрему пројеката или учешће Општине у програмима и пројектима за младе у циљу унапређења положаја младих и обезбеђења остваривања њихових права која су у надлежности Општине; 
7) подстиче сарадњу између Општине и омладинских организација и удружења и даје подршку реализацији њихових активности;
8) подстиче остваривање међуопштинске сарадње која се односи на омладину и о томе обавештава органе општине; 
9) даје мишљење о предлозима пројеката од значаја за младе који се делимично или потпуно финансирају из буџета општине, прати њихово остваривање и даје своје мишљење надлежном органу Општине. 

Састав и мандат Савета за младе

Члан 62.

Савет за младе има 9 чланова.
Председник и чланови Савета за младе бирају се на период од четири године, а по истеку мандата могу бити поново изабрани.

Избор чланова Савета за младе

Члан 63.

Председника и чланове Савета за младе бира Скупштина општине на предлог председника Општине, председника Скупштине општине, одборничких група, месних заједница, удружења грађана, омладинских организација и удружења, школа и других јавних служби. 
Најмање половину чланова Савета за младе чине млади узраста од 15 до 30 година који су активностима и поступцима значајно афирмисали позитивну улогу и значај младих у локалној заједници, односно који су добитници школске, факултетске, научне односно друге награде од значаја за различите области интересовања младих. 
Остале чланове Савета за младе бира Скупштина општине под условом да поседују вишегодишње искуство у раду са проблемима младих, доказану стручност односно да су активно учествовали у већем броју активности од важности за младе. 

Кориснички савет јавних служби

Члан 64.

Скупштина општине образује Кориснички савет јавних служби као радно тело састављен од 9 чланова. 
Кориснички савет јавних служби разматра планове, програме и извештаје јавних служби и о свом ставу обавештава Скупштину општине и јавност. 
Кориснички савет јавних служби нарочито разматра остварени ниво квалитета и обима услуга јавних служби, као и цене комуналних производа и услуга, односно висину накнаде за услуге јавних служби. 
Чланове Корисничког савета бира Скупштина општине на предлог одборничких група и удружења грађана. 
Председник и најмање половина чланова Корисничког савета не могу бити из састава одборника, функционера и запослених у органима локалне самоуправе, односно у јавним службама чији је оснивач Општина. 
Престанком мандата Скупштине општине престаје мандат члановима Корисничког савета. 

Савет за равноправност полова

Члан 65.

Скупштина општине образује Савет за равноправност полова као радно тело састављено од 9 чланова. 
Савет за равноправност полова прати остваривање равноправности полова, даје мишљење о предлозима прописа и одлука које доноси Скупштина општине, предлаже активности и предузимање мера, посебно оних којима се остварује политика једнаких могућности на нивоу Општине. 
У раду Савета за равноправност полова могу, по позиву, учествовати и друга лица без права одлучивања. 

Председник Скупштине

Члан 66.

Скупштина општине има председника Скупштине. 
Председник Скупштине представља Скупштину општине, организује рад Скупштине општине, сазива и председава њеним седницама, предлаже дневни ред седнице, предлаже програм рада Скупштине општине, остварује сарадњу са председником Општине и Општинским већем, стара се о остваривању јавности рада, потписује акта која Скупштина општине доноси и обавља друге послове утврђене овим статутом и пословником Скупштине општине. 
Председник Скупштине може бити на сталном раду у Општини, о чему се одлучује приликом његовог избора.

Избор председника Скупштине

Члан 67.

Председник Скупштине се бира из реда одборника, на предлог најмање трећине одборника, на време од четири године, тајним гласањем, већином гласова од укупног броја одборника Скупштине општине. 
Одборник може да учествује у предлагању само једног кандидата. 
Ако у првом кругу гласања ниједан од предложених кандидата не добије већину, у другом кругу гласаће се за два кандидата који су у првом кругу имали највећи број гласова. 
У другом кругу изабран је кандидат који добије већину гласова од укупног броја одборника. 
Ако ни у другом кругу ниједан од предложених кандидата не добије потребну већину гласова, понавља се поступак кандидовања и избора. 
Поступак кандидовања и избора се понавља и у случају ако је на листи био само један кандидат, а није добио потребну већину од укупног броја одборника.

Разрешење председника Скупштине

Члан 68.

Председник Скупштине може бити разрешен пре истека мандата: 
1) на лични захтев,
2) на предлог најмање трећине одборника. 
Предлог се подноси у писаној форми и мора бити образложен. 
Разрешење се врши на начин и по поступку који је предвиђен за његов избор. 

Заменик председника Скупштине

Члан 69.

Председник Скупштине има заменика који га замењује у случају његове одсутности и спречености да обавља своју дужност. 
Заменик председника Скупштине бира се и разрешава на исти начин као и председник Скупштине. 
Заменик председника Скупштине не може бити на сталном раду у Општини.

Секретар Скупштине

Члан 70.

Скупштина општине има секретара који се стара о обављању стручних послова у вези са сазивањем и одржавањем седница Скупштине и њених радних тела и руководи административним пословима везаним за њихов рад. 
Секретар Скупштине се поставља на четири године, на предлог председника Скупштине, и може бити поново постављен. 
За секретара Скупштине општине може бити постављено лице са завршеним правним факултетом, положеним стручним испитом за рад у органима управе и радним искуством од најмање пет године. 
Скупштина општине може, на образложен предлог председника Скупштине општине, разрешити секретара и пре истека мандата. 
Секретар Скупштине је одговоран за благовремено достављање података, списа и исправа, када то захтева надлежни орган Републике, односно Аутономне Покрајине који врши надзор над радом и актима Скупштине општине. 

Пословник Скупштине

Члан 71.

Начин припреме, вођење и рад седнице Скупштине општине и друга питања везана за рад Скупштине уређују се њеним пословником. 
Пословник доноси Скупштина Општине већином од укупног броја одборника. 

2. Извршни органи Општине
 
Извршни органи

Члан 72.

 	Извршни органи Општине су председник Општине и Општинско веће.

2.1. Председник Општине

Избор председника Општине

Члан 73.

Председника Општине бира Скупштина општине, из реда одборника, на време од четири године, тајним гласањем, већином гласова од укупног броја одборника Скупштине општине. 
Председник Општине има заменика који га замењује у случају његове одсутности и спречености да обавља своју дужност.
Председник Скупштине општине предлаже кандидата за председника Општине. 
Кандидат за председника Општине предлаже кандидата за заменика председника Општине из реда одборника кога бира Скупштина општине на исти начин као председника Општине.
Неспојивост функција

Члан 74.

Председнику Општине и заменику председника Општине избором на ове функције престаје мандат одборника у Скупштини општине.
Председник Општине и заменик председника Општине на сталном су раду у Општини. 

Надлежност

Члан 75.

Председник Општине:
1) представља и заступа Општину;
2) предлаже начин решавања питања о којима одлучује Скупштина општине;
3) наредбодавац је за извршење буџета и одлучује о употреби средстава сталне и текуће буџетске резерве;
4) оснива општинску службу за инспекцију и ревизију коришћења буџетских средстава; 
5) даје сагласност на опште акте којима се уређују број и структура запослених у установама које се финансирају из буџета Општине и на број и структуру запослених и других лица која се ангажују на остваривању програма или дела програма корисника буџета Општине; 
6) одлучује о давању на коришћење, односно у закуп, као и о отказу уговора о давању на коришћење, односно у закуп и стављању хипотеке на непокретности које користе органи Општине, уз складу са законом; 
7) усмерава и усклађује рад Општинске управе;
8) доноси појединачне акте за које је овлашћен законом, овим статутом или одлуком Скупштине општине;
9) информише јавност о свом раду;
10) подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;
11) образује стручна саветодавна радна тела за поједине послове из своје надлежности;
12) закључује уговор о примању донација;
13) закључује посебне колективне уговоре за јавна предузећа и јавне службе чији је оснивач Скупштина општине
14) врши и друге послове утврђене овим статутом и другим актима Општине. 

Председник Општине је одговоран за благовремено достављање података, списа и исправа, када то захтева надлежни орган Републике, односно Аутономне покрајине који врши надзор над радом и актима извршних органа Општине и Општинске управе. 

2.2. Општинско веће

Састав и избор

Члан 76.

Општинско веће чине председник Општине, заменик председника Општине, као и 5 чланова Општинског већа.
Председник Општине је председник Општинског већа.
Заменик председника Општине је члан Општинског већа по функцији.
Чланове Општинског већа бира Скупштина општине, на период од четири године, тајним гласањем, већином од укупног броја одборника. 
Кандидате за чланове Општинског већа предлаже кандидат за председника Општине. 

Неспојивост функција

Члан 77.

Чланови Општинског већа не могу истовремено бити и одборници, а могу бити задужени за једно или више одређених подручја из надлежности Општине. 
Одборнику који буде изабран за члана Општинског већа престаје одборнички мандат. 
Чланови Општинског већа могу бити на сталном раду у Општини, о чему се одлучује приликом њиховог избора.

Надлежност

Члан 78.

Општинско веће: 
1) предлаже статут, буџет и друге одлуке и акте које доноси Скупштина; 
2) непосредно извршава и стара се о извршавању одлука и других аката Скупштине општине; 
3) доноси одлуку о привременом финансирању у случају да Скупштина општине не донесе буџет пре почетка фискалне године; 
4) врши надзор над радом Општинске управе, поништава или укида акте Општинске управе који нису у сагласности са законом, статутом и другим општим актом или одлуком које доноси Скупштина општине; 
5) решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине; 
6) стара се о извршавању поверених надлежности из оквира права и дужности Републике, односно Аутономне Покрајине; 
7) поставља и разрешава начелника Општинске управе; 
8) образује стручна саветодавна радна тела за поједине послове из своје 
надлежности; 
9) информише јавност о свом раду;
10) доноси пословник о раду на предлог председника Општине; 
11) врши друге послове које утврди Скупштина општине. 

Положај председника Општине у Општинском већу

Члан 79.

	Председник Општине представља Општинско веће, сазива и води његове седнице. 	Председник Општине је одговоран за законитост рада Општинског већа. 
	Председник Општине је дужан да обустави од примене одлуку Општинског већа за коју сматра да није сагласна са законом.

Кворум за рад и одлучивање

Члан 80.

Општинско веће може да одлучује ако седници присуствује већина од укупног броја његових чланова. 
Општинско веће одлучује већином гласова присутних чланова ако законом или овим статутом за поједина питања није предвиђена друга већина.
Општинско веће одлучује већином гласова од укупног броја чланова у случајевима утврђивања предлога статута, предлога буџета Општине и доношења одлуке о привременом финансирању.

Пословник Општинског већа

Члан 81.

Организација, начин рада и одлучивања Општинског већа, детаљније се уређују његовим пословником, у складу са законом и овим статутом. 

Привредни савет

Члан 82.

Општинско веће образује Привредни савет. 
Привредни савет је надлежан да даје иницијативе везане за економски развој, разматра стратегије и планове економског развоја и прати спровођење планова и програма локалног економског развоја. 
Привредни савет о својим иницијативама и закључцима упознаје Скупштину општине, председника Општине и Општинско веће. 
Задаци, начин рада и одлучивања Привредног савета ближе се уређују Пословником Општинског већа. 

Састав Привредног савета

Члан 83.

Председника и 8 чланова Привредног савета именује Општинско веће на време трајања мандата Општинског већа. 
Чланове Привредног савета могу предлагати удружења грађана, месне заједнице, привредна удружења и предузетници. 
Најмање једна трећина чланова Привредног савета мора бити из редова привредника и предузетника, односно из редова њихових удружења. 

Подношење извештаја Скупштини општине

Члан 84.

Председник Општине и Општинско веће дужни су да редовно извештавају Скупштину општине, по сопственој иницијативи или на њен захтев, а најмање једном годишње, о извршавању одлука и других аката Скупштине општине. 

Разрешење председника Општине

Члан 85.

Председник Општине може бити разрешен пре истека времена на које је биран, на образложен предлог најмање трећине одборника, на исти начин на који је изабран. 
О предлогу за разрешење председника Општине мора се расправљати и одлучивати у року од 15 дана од дана достављања предлога председнику Скупштине општине. 
Ако Скупштина не разреши председника Општине, одборници који су поднели предлог за разрешење не могу поново предложити разрешење председника Општине пре истека рока од шест месеци од одбијања претходног предлога. 

Дејство разрешења председника Општине

Члан 86.

Разрешењем председника Општине престаје мандат заменика председника Општине и Општинског већа.
 
Разрешење заменика председника Општине, односно члана Општинског већа

Члан 87.

Заменик председника Општине, односно члан Општинског већа, може бити разрешен пре истека времена на које је биран, на предлог председника Општине или најмање једне трећине одборника, на исти начин на који је изабран. 
Истовремено са предлогом за разрешење заменика председника Општине или члана Општинског већа, председник Општине је дужан да Скупштини општине поднесе предлог за избор новог заменика председника Општине или члана Општинског већа, која истовремено доноси одлуку о разрешењу и о избору. 
Председник Општине, заменик председника Општине или члан Општинског већа који су разрешени или су поднели оставку, остају на дужности и врше текуће послове, до избора новог председника Општине, заменика председника Општине или члана Општинског већа. 

Престанак мандата извршних органа Општине због престанка мандата Скупштине

Члан 88.

Престанком мандата Скупштине општине престаје мандат председнику Општине и Општинском већу, с тим да они врше текуће послове из своје надлежности до ступања на дужност новог председника Општине и Општинског већа, односно председника и чланова привременог органа ако је Скупштини мандат престао због распуштања Скупштине.

3. Општинска управа
 
Општинска управа

Члан 89.

За вршење управних послова у оквиру права и дужности Општине и одређених стручних послова за потребе Скупштине општине, председника Општине и Општинског већа, образује се Општинска управа. 

Надлежност

Члан 90.

Општинска управа: 
1) припрема прописе и друге акте које доноси Скупштина општине, председник Општине и Општинско веће; 
2) извршава одлуке и друге акте Скупштине општине, председника Општине и Општинског већа; 
3) решава у управном поступку у првом степену о правима и дужностима грађана, предузећа, установа и других организација у управним стварима из надлежности Општине; 
4) обавља послове управног надзора над извршавањем прописа и других општих аката Скупштине општине; 
5) извршава законе и друге прописе чије је извршавање поверено Општини; 
6) обавља стручне и друге послове које утврди Скупштина општине, председник Општине и Општинско веће; 
7) доставља извештај о свом раду на извршењу послова из надлежности Општине и поверених послова, председнику Општине, Општинском већу и Скупштини општине по потреби, а најмање једном годишње. 

Начела деловања општинске управе

Члан 91.

Општинска управа поступа према правилима струке, непристрасно и политички неутрално и дужна је да сваком омогући једнаку правну заштиту у остваривању права, обавеза и правних интереса. 
Општинска управа дужна је да грађанима омогући брзо и делотворно остваривање њихових права и правних интереса. 
Општинска управа дужна је да грађанима даје потребне податке и обавештења и пружа правну помоћ. Општинска управа дужна је да сарађује са грађанима и да поштује личност и достојанство грађана. 

Организација Општинске управе

Члан 92.

Општинска управа образује се као јединствени орган. 
У Општинској управи образују се организационе јединице за вршење сродних управних, стручних и других послова. 

Руковођење

Члан 93.

Општинском управом руководи начелник. 
За начелника Општинске управе може бити постављено лице које има завршен правни факултет, положен испит за рад у органима државне управе и најмање пет година радног искуства у струци.
 
Постављење начелника Општинске управе

Члан 94.

Начелника Општинске управе поставља Општинско веће, на основу јавног огласа, на пет година. 
Руководиоце организационих јединица у управи распоређује начелник Општинске управе. 

Одговорност начелника

Члан 95.

Начелник за свој рад и рад Општинске управе одговара Скупштини општине и Општинском већу у складу са овим статутом и одлуком о Општинској управи. 
Општинско веће може разрешити начелника на основу образложеног предлога председника Општине, најмање две трећине чланова Општинског већа или најмање трећине одборника Скупштине општине.

Помоћници председника Општине

                                                            Члан 96.

Председник Општине поставља своје помоћнике у Општинској управи који обављају послове из области економског развоја, пољопривреде и међународна и регионална сарадња.
Помоћници председника Општине покрећу иницијативе,предлажу пројекте и дају мишљења у вези са питањима која су од значаја за развој Општине у областима за које су постављени и врше и друге послове утврђене актом о организацији Општинске управе.
У Општинској управи може се поставити највише три помоћника председника Општине.

Уређење Општинске управе

Члан 97.

Одлуку о Општинској управи доноси Скупштина општине на предлог Општинског већа. 
Правилник о унутрашњем уређењу и систематизацији Општинске управе доноси начелник уз сагласност Општинског већа. 

Овлашћења у вршењу управног надзора

Члан 98.

Општинска управа у обављању управног надзора може: 
1) наложити решењем извршење мера и радњи у одређеном року; 
2) изрећи мандатну казну; 
3) поднети пријаву надлежном органу за учињено кривично дело или привредни преступ и поднети захтев за покретање прекршајног поступка; 
4) издати привремено наређење, односно забрану; 
5) обавестити други орган, ако постоје разлози, за предузимање мера за које је тај орган надлежан; 
6) предузети и друге мере за које је овлашћена законом, прописом или општим 
актом. 
Овлашћења и организација за обављање послова из става 1. овог члана, ближе се уређују одлуком Скупштине општине. 

Примена прописа о управном поступку

Члан 99.

У поступку пред Општинском управом, у коме се решава о правима, обавезама и интересима грађана и правних лица, примењују се прописи о управном поступку. 

Сукоб надлежности

Члан 100.

Општинско веће решава сукоб надлежности између Општинске управе и других предузећа, организација и установа кад на основу одлуке Скупштине општине одлучују о појединим правима грађана, правних лица или других странака. 
Начелник Општинске управе решава сукоб надлежности између унутрашњих организационих јединица.
 
Услови за обављање управних послова

Члан 101.

Послове Општинске управе који се односе на остваривање права, обавеза и интереса грађана и правних лица могу обављати лица која имају прописану школску спрему, положен стручни испит за рад у органима државне управе и одговарајуће радно искуство, у складу са законом и другим прописом. 

Изузеће

Члан 102.

О изузећу начелника Општинске управе решава Општинско веће. 
О изузећу службеног лица у Општинској управи решава начелник. 	

V. НЕПОСРЕДНО УЧЕШЋЕ ГРАЂАНА У ОСТВАРИВАЊУ ЛОКАЛНЕ САМОУПРАВЕ

Облици непосредног учешћа грађана

Члан 103.

Грађани Општине непосредно учествују у остваривању послова Општине путем грађанске иницијативе, збора грађана и референдумом. 

Грађанска иницијатива

Члан 104.

Грађани путем грађанске иницијативе предлажу Скупштини општине доношење акта којим ће се уредити одређено питање из надлежности Општине, промену статута или других аката и расписивање референдума у складу са законом. 
Општинска управа има обавезу да пружи стручну помоћ грађанима приликом формулисања предлога садржаног у грађанској иницијативи. 
Грађанска иницијатива пуноважно је покренута ако је листа потписника грађанске иницијативе састављена у складу са законом и ако је исту потписало најмање пет одсто бирача Општине, који су уписани у бирачки списак према последњем званично објављеном решењу о закључењу бирачког списка за избор одборника Скупштине општине, ако законом или овим статутом није другачије предвиђено. 
О предлогу из става 1. овога члана, Скупштина општине је дужна да одржи расправу и да достави образложен одговор грађанима у року од 60 дана од дана добијања предлога. 
Поступак и процедура спровођења грађанске иницијативе уредиће се посебном одлуком Скупштине општине. 

Збор грађана

Члан 105.

Збор грађана расправља и даје предлоге о питањима из надлежности органа Општине. 

Сазивање збора

Члан 106.
 
Збор грађана сазива се за насељено место или подручје месне заједнице. 
Збор грађана сазива председник Општине, председник Скупштине општине, овлашћени представник месне заједнице, најмање 50 грађана са пребивалиштем на подручју за које се збор сазива или најмање једна четвртина одборника, најмање осам дана пре дана одржавања. 
Сазивач је обавезан да обавести општинску управу о одржавању збора. 
Општинска управа има обавезу да пружи помоћ сазивачу у сазивању и припремању одржавања збора грађана. 
Предлог за сазивање збора може упутити орган општине надлежан за одлучивање о питању које се разматра на збору.  
О сазваном збору, грађани се обавезно обавештавају истицањем акта о сазивању збора на огласној табли, преко средстава информисања или на други уобичајен начин. 

Рад збора и утврђивање ставова збора

Члан 107. 

Збором грађана председава сазивач или лице које он овласти. 
Право учешћа у разматрању питања, покретању иницијатива и предлагању појединих решења, имају сви пунолетни грађани Општине. 
Право одлучивања на збору грађана имају и грађани чије је пребивалиште или имовина на подручју за које је збор сазван.  
Одлуке на збору грађана се доносе већином присутних грађана са правом одлучивања. 
	Општинска управа дужна је да пружи стручну помоћ грађанима приликом формулисања предлога, односно захтева збора грађана, а пре њиховог упућивања надлежним органима Општине. 
	Начин рада и начин утврђивања ставова збора уређују се одлуком Скупштине општине. 

Поступање надлежног органа Општине по одржаном збору

Члан 108.

	Органи општине дужни су да у року од 60 дана од дана одржавања збора грађана, размотре захтеве и предлоге грађана, заузму став о њима, односно донесу одговарајућу одлуку или меру и о томе обавесте грађане. 

Референдум

Члан 109.

	Скупштина општине може на сопствену иницијативу, већином гласова од укупног броја одборника, да распише референдум о питањима из свога делокруга. 
	Скупштина општине дужна је да распише референдум о питању из свога делокруга на захтев грађана Општине. 
	Захтев грађана из става 2. овог члана пуноважан је ако је листа потписника захтева састављена у складу са законом и ако је исту потписало најмање десет одсто бирача Општине, према последњем званично објављеном решењу о закључењу бирачког списка за избор одборника Скупштине општине. 
Референдум се спроводи у року од 90 дана, од дана расписивања референдума.
Одлука о питању које је било предмет изјашњавања на референдуму сматра се донетом, уколико је за њу гласала већина грађана који имају бирачко право и који су уписани у бирачки списак.
		Одлука донета на референдуму обавезујућа је. 
	Поступак и начин спровођења референдума уредиће се посебном одлуком Скупштине општине.

Референдум за подручје месне заједнице

Члан 110.

	Скупштина општине дужна је да распише референдум за подручје месне заједнице о питању које се односи на потребе, односно интересе грађана те месне заједнице, ако је листа потписника захтева за расписивање референдума састављена у складу са законом и ако је исту потписало најмање десет одсто бирача према последњем званично објављеном решењу о закључењу бирачког списка за избор органа месне заједнице, са подручја месне заједнице за коју се тражи расписивање референдума. 

Притужбе грађана

Члан 111.

	Органи и службе Општине дужни су да грађанима у остваривању њихових права и обавеза дају потребне податке, објашњења и обавештења. 
	Органи и службе Општине дужни су да свима омогуће подношење притужби на њихов рад . 
	Органи и службе Општине дужни су да испитају наводе истакнуте у притужби, који указују на пропусте и неправилности у њиховом раду и да у складу са законом покрену одговарајући поступак за санкционисање и отклањање пропуста и неправилности. 
	Органи и службе Општине дужни су да дају подносиоцу притужбе, одговоре и информације о томе да ли је и како по притужби поступљено у року од 30 дана, ако подносилац притужбе то захтева.

VI. ДРУГИ ОБЛИЦИ УЧЕШЋА ГРАЂАНА У ПОСЛОВИМА ОПШТИНЕ

Јавна анкета

Члан 112.

	Органи Општине могу консултовати грађане о питањима из своје надлежности. 	Консултације из става 1. овог члана врше се путем јавне анкете.
	Јавна анкета се по правилу спороводи као облик испитивања јавног мнења пре израде предлога значајних за већину грађана Општине. 

Јавна расправа

Члан 113.

Органи Општине дужни су да одрже најмање једну јавну расправу: 
1) у току поступка усвајања одлуке о буџету Општине; 
2) у току поступка доношења или промене статута Општине, осим у случају када се промене статута врше ради усаглашавања са законом;
3) у току поступка утврђивања стопе изворних прихода Општине као и начин и мерила за одређивање висине локалних такси и накнада; 
4) у току поступка усвајања стратешких и акционих планова развоја; 
5) и у другим случајевима предвиђеним законом, статутом и одлукама Скупштине општине. 

Организовање јавне расправе

Члан 114.

Јавна расправа, у смислу овог статута, подразумева отворени састанак представника надлежних органа Општине, односно јавних служби са заинтересованим грађанима и представницима удружења грађана и средстава јавног обавештавања. 
Скупштина општине је дужна да грађанима из свих делова Општине омогући учешће у јавним расправама. 
Председник Скупштине општине организује јавну расправу у случајевима предвиђеним  законом, овим статутом и одлукама Скупштине општине, на иницијативу органа и тела Општине, као и на сопствену иницијативу.
Начин организовања, обавештавања и друга питања о одржавању јавне расправе уређује се посебном одлуком Скупштине општине.

VII. МЕСНА САМОУПРАВА

Облици месне самоуправе

Члан 115.

Ради задовољавања потреба и интереса од непосредног значаја за грађане са дела територије Општине, у Општини се образују месне заједнице.
Месна заједница се образује на делу територије насељеног места и селима где постоји међусобна интересна повезаност грађана и могућност њиховог организовања. 
Уколико се месна заједница образује за више села, у сваком селу се могу образовати месни одбори. 

Правни статус месне самоуправе

Члан 116.

Месна заједница има својство правног лица у оквиру права и дужности утврђених овим статутом и одлуком о оснивању. 
Месни одбори немају својство правног лица. 

Оснивање, промена подручја и укидање месне самоуправе

Члан 117.

Предлог за оснивање нове месне заједнице, промену подручја и укидање месне заједнице могу поднети председник Општине, најмање четвртина одборника, Савет месне заједнице или грађани са пребивалиштем на територији на коју се предлог односи, путем грађанске иницијативе. 
О оснивању нове месне заједнице, промени подручја и укидању месне заједнице  одлучује Скупштина општине већином од укупног броја одборника. 
Скупштина општине дужна је да пре доношења одлуке о оснивању нове месне заједнице, промени подручја и укидању месне заједнице, прибави мишљење грађана са дела територије Општине на који се предлог односи, путем јавне анкете. 
Скупштина општине дужна је да пре доношења одлуке о промени подручја, односно укидању месне заједнице, прибави и мишљење Савета месне заједнице, на које се предлог односи. 
Јавност рада

Члан 118.

Рад органа месне заједнице јаван је. 
Јавност рада и обавештавање грађана нарочито се обезбеђује: 
1) обавезним јавним расправама: о предлогу финансијског плана месне заједнице; о завршном рачуну месне заједнице; о годишњим извештајима о раду месне заједнице; у другим приликама када органи Општине или месне заједнице то одлуче; 
2) истицањем дневног реда и материјала за седницу Савета месне заједнице, као и предлога одлука месне заједнице, на огласној табли, односно, огласном простору који је доступан највећем броју грађана, истицањем усвојених одлука и других аката, као и обавештавањем грађана о седницама Савета месне заједнице о зборовима грађана и другим скуповима од локалног интереса, најмање осам дана пре дана њиховог најављеног одржавања; 
3) правом грађана да остварују увид у записнике и акте Савета месне заједнице, и присуствују седницама Савета месне заједнице. 
Уколико се месна заједница оснива за више села, Савет месне заједнице дужан је да обезбеди постављање огласне табле, односно да обезбеди огласни простор за истицање обавештења из става 2. овог члана, у сваком од села. 
Јавност рада и обавештавање грађана ближе се уређују статутом месне заједнице. 

Савет месне заједнице

Члан 119.

У месној заједници образује се Савет месне заједнице као представничко тело грађана. 
Послови и задаци Савета, број чланова Савета и начин одлучивања у Савету уређују се статутом месне заједнице. 
Изборе за Савет месне заједнице расписује председник Скупштине општине. 
Органи месне заједнице бирају се непосредним, тајним гласањем на основу општег и једнаког изборног права. 
Сваки грађанин са пребивалиштем на подручју месне заједнице, који је навршио 18 година живота има право да бира и да буде биран у органе месне заједнице. 
На гласачком листићу уписују се имена и презимена свих кандидата, њихова година рођења и занимање. 
Изабрани су они кандидати који су добили највећи број гласова од броја чланова који се бирају. 
Чланство у органима месне заједнице престаје оставком, због безусловне осуде на казну затвора, због потпуног или делимичног губљења пословне способности, због губљења држављанства Републике Србије или промене пребивалишта ван подручја месне заједнице, опозивом или смрћу. 
Начин избора органа месне заједнице ближе се уређује одлуком месне заједнице. 

Средства за рад

Члан 120.

Средства за рад месне заједнице обезбеђују се из: 
1) средстава обезбеђених у буџету Општине; 
2) средстава која грађани обезбеђују самодоприносом; 
3) донација; 
4) прихода које месна заједница оствари својом активношћу. 

Средства која Општина преноси месној заједници обезбеђују се у буџету Општине посебно за сваку месну заједницу, по наменама: 
1) средства за рад органа месне заједнице за текуће трошкове; 
2) средства за обављање послова који су поверени месној заједници; 
3) средства за суфинансирање програма самодоприноса, који је уведен за подручје или део подручја месне заједнице; 
4) средства за рад месних одбора. 

Месна заједница користи средства у складу са финансијским планом, на који сагласност даје надлежни орган Општине. 

Поверавање послова месној самоуправи

Члан 121.

Одлуком Скупштине Општине може се свим и појединим месним заједницама поверити вршење одређених послова из надлежности Општине, уз обезбеђивање за то потребних средстава. 
При поверавању послова полази се од тога да ли су ти послови од непосредног и свакодневног значаја за живот становника месне заједнице. 

Организовање рада Општинске управе у месним заједницама

Члан 122.

За обављање одређених послова из надлежности Општинске управе, може се организовати рад Општинске управе у месним заједницама. 
Послове из става 1. овог члана одређује председник Општине на предлог начелника Општинске управе. 

VIII. САРАДЊА И УДРУЖИВАЊЕ ОПШТИНЕ

Сарадња и удруживање Општине са општинама и градовима у земљи

Члан 123.

Општина, њени органи и службе, као и предузећа, установе и друге организације чији је оснивач, удружује се и остварује сарадњу са другим општинама и градовима и њиховим органима и службама у областима од заједничког интереса и ради њиховог остваривања могу удруживати средства и образовати заједничке органе, предузећа, установе и друге организације и установе, у складу са законом и статутом. 

Сарадња са територијалним заједницама и
 јединицама локалне самоуправе других држава

Члан 124.

Општина може да остварује сарадњу у областима од заједничког интереса са одговарајућим територијалним заједницама и општинама и градовима у другим државама, у оквиру спољне политике Републике Србије, уз поштовање територијалног јединства и правног поретка Републике Србије, у складу са Уставом и законом. 
Одлуку о сарадњи са одговарајућим територијалним заједницама, општинама и градовима доноси Скупштина општине, уз сагласност Владе Републике Србије. 
Споразум или други акт о успостављању сарадње потписује председник Општине. 
Акт из става 3. овог члана објављује се после прибављања сагласности Владе Републике Србије. 

Удруживање у асоцијације градова и општина

Члан 125.

Општина може бити оснивач или приступати асоцијацијама градова и општина. 
Општина оснива и приступа асоцијацијама градова и општина ради унапређења развоја локалне самоуправе, њене заштите и остваривања заједничких интереса. 
Општина, такође, кроз чланство у асоцијацијама размењује искуства и остварује сарадњу са градовима и општинама у земљи и другим државама, учествује у заступању сопственог и заједнички утврђеног интереса пред државним органима посебно у поступку доношења закона и других аката од значаја за заштиту, унапређење и финансирање локалне самоуправе, као и других прописа од значаја за остваривање послова градова и општина. 

Сарадња са невладиним и другим организацијама

Члан 126.

Органи Општине могу сарађивати са невладиним организацијама, хуманитарним и другим организацијама, интересу Општине и њених грађана. 

IX. ЗАШТИТА ЛОКАЛНЕ САМОУПРАВЕ

Заштита права Општине

Члан 127.

Заштита права Општине обезбеђује се на начин и по поступку утврђеном законом. 

Покретање поступка за оцену уставности и законитости

Члан 128.

	Скупштина општине покреће поступак за оцену уставности и законитости закона или другог општег акта Републике Србије или Аутономне Покрајине, којим се повређује право на локалну самоуправу. 

Право жалбе уставном суду

Члан 129.

	Председник Општине има право жалбе Уставном суду ако се појединачним актом или радњом државног органа или органа Општине онемогућава вршење надлежности Општине. 

Грађански бранилац  -  омбудсман

Члан 130.

	У Општини се установљава грађански бранилац.
	Грађански бранилац штити права грађана од повреда учињених од стране Општинске управе као и установа, органа и организација који врше јавна овлашћења, а чији оснивач је Општина; контролише рад Општинске управе и штити право грађана на локалну самоуправу, ако је реч о повреди прописа и општих аката Општине. 

Самосталност и независност

Члан 131.

	Грађански бранилац поступа и делује на основу и у оквиру Устава, закона, потврђених међународних уговора и општеприхваћених правила међународног права као и статута општине. 
	У свом деловању грађански бранилац се руководи принципима законитости, непристрасности, независности и правичности. 
	Одлуком Скупштине општине ближе се уређују начин обраћања грађанском браниоцу и правила поступања и рада заштитника грађана. 

Поступање грађански бранилац

Члан 132.

	О појавама незаконитог и неправилног рада Општинске управе и јавних служби које врше јавна овлашћења, а чији је оснивач Општина, којима се крше права или интереси грађана, грађански бранилац упозорава ове органе и службе, упућује им критике, даје препоруке за рад, иницира покретање поступака за отклањање повреда права и о томе обавештава јавност. 
	У домену заштите људских и мањинских права, грађански бранилац: 
1) прати остваривање људских и мањинских права и даје препоруке за унапређење остваривања људских и мањинских права; 
2) прикупља информације о примени закона и других прописа из области људских права и права на локалну самоуправу; 
3) саставља годишњи извештај о остваривању људских и мањинских права; 
4) обавештава ширу јавност о кршењу људских и мањинских права; 
5) прима и испитује представке које се односе на повреду људских и мањинских права; 
6) посредује у мирном решавању спорова везаних за кршење људских права; 
7) иницира покретање одговарајућих поступака пред надлежним органима у случају кршења људских права; 
8) организује и учествује у организовању стручних састанака, саветовања и кампања информисања јавности о питањима значајним за остваривање људских и мањинских права; 
9) иницира и подстиче образовање грађана о људским и мањинским правима у свим областима живота; 
10) обавља и друге послове утврђене законом, Статутом и одлуком Скупштине општине. 
	У обављању својих надлежности грађански бранилац сарађује са грађанским браниоцима у општинама, као и са Заштитником грађана у Републици и са Покрајинским омбудсманом и његовим канцеларијама. 
	Грађански бранилац штити право грађана на локалну самоуправу у складу са одлуком Скупштине општине. 

Избор грађанског браниоца

Члан 133.

	Грађански бранилац бира и разрешава Скупштина општине већином од укупног броја одборника. 
	Предлог за избор грађанског браниоца подноси одборничка група или најмање трећина одборника. 
	Грађански бранилац се бира на период од пет година и може још једном бити биран на тај положај. 
	За грађанског браниоца може бити изабран држављанин Републике Србије који испуњава следеће услове:
1. да је дипломирани правник са положеним правосудним испитом
2. да има најмање седам година радног искуства у правној струци
3. да поседује знање језика који су у службеној употреби у Општини
4. да поседује високе моралне и стручне квалитете и
5. да није осуђиван, нити се против њега води кривични поступак. 
	Грађански бранилац не може бити члан политичке странке и не може обављати ниједну јавну функцију нити било коју професионалну делатност. 

Разрешење грађанског браниоца

Члан 134.

	Грађански бранилац се разрешава дужности пре истека мандата ако буде осуђен за кривично дело на казну затвора, ако не обавља послове из своје надлежности на стручан, непристрасан, независан и савестан начин или се налази на положајима (функцијама), односно обавља послове који су неспојиви са положајем грађанског браниоца. 
	Предлог за разрешење грађанског браниоца може поднети одборничка група или најмање трећини одборника. 
	О разрешењу грађанског браниоца одлучује Скупштина општине већином од укупног броја одборника. 

Подношење извештаја Скупштини општине

Члан 135.

	Грађански бранилац доставља годишњи извештај Скупштини општине. 
	Ако процени да је то потребно због разматрања одређених питања грађански бранилац, може Скупштини општини достављати и ванредне извештаје. 
	Скупштина општине разматра извештаје грађанског браниоца на првој наредној седници.

Право присуствовања седницама Скупштине општине и њених радних тела

Члан 136.

	Грађански бранилац има право да присуствује седницама Скупштине општине и радних тела Скупштине општине, као и да учествује у расправи када се расправља о питањима из његове надлежности. 

Средства за рад грађанског браниоца

Члан 137.

Средства за рад грађанског браниоца обезбеђују се у буџету Општине, а могу се обезбеђивати и из других извора, у складу са законом. 

Савет за међунационалне односе

Члан 138.

	Оснива се Савет за међунационалне односе као самостално радно тело које чине представници српског народа и националних мањина, у складу са законом. 
	Савет разматра питања остваривања, заштите и унапређивања националне равноправности у Општини, а посебно у областима културе, образовања, информисања и службене употребе језика и писма; учествује у утврђивању општинских планова и програма који су од значаја за остваривање националне равноправности и предлаже мере за постизање националне равноправности; предлаже изворе, обим и намену буџетских средстава за остваривање националне равноправности. 
	Савет за међунационалне односе промовише међусобно разумевање и добре односе међу свим заједницама које живе у општини. 

Избор и састав Савета за међунационалне односе

Члан 139.

	Скупштина општине бира чланове Савета за међунационалне односе међу истакнутим припадницима српског народа и националних мањина. 
	Члан Савета не може бити одборник Скупштине општине. 
	Чланове Савета који су припадници националних мањина предлажу национални савети националних мањина, чланове Савета који су српске националности предлажу одборници Скупштине општине који су припадници српске националности, а чланове Савета који су припадници националних мањина који немају национални савет националне мањине, предлаже Одбор за кадрове и мандатно-имунитетна питања.
	Листа кандидата садржи најмање двоструко више кандидата од броја који се бира. 
	Мандат чланова савета траје три године и тече од тренутка избора у Скупштини општине. 
	Делокруг, састав, избор чланова и начин рада савета за међунационалне односе уређују се одлуком Скупштине општине, која се доноси већином гласова од укупног броја одборника. 

Начин одлучивања Савета за међунационалне односе

Члан 140.

	Одлуке Савета за међунационалне односе доносе се консензусом чланова Савета. 
	Савет о својим ставовима и предлозима обавештава Скупштину општине, која је дужна да се о њима изјасни на првој наредној седници, а најкасније у року од 30 дана. 
	Скупштина општине и извршни органи Општине дужни су да предлоге свих одлука који се тичу националне равноправности претходно доставе на мишљење Савету. 
	Надлежни орган општине дужан је да обезбеди да ставови и мишљења Савета буду доступни јавности, најкасније 30 дана од дана заузимања става или давања мишљења од стране Савета. 
	Пословником Скупштине општине ближе се уређује положај Савета у поступку доношења општинских одлука и других правних аката. 

Подношење извештаја Скупштини општине

Члан 141.

	Савет за међунационалне односе подноси Скупштини општине годишњи извештај о стању у области националне равноправности, међунационалних односа и остваривању мањинских права на територији Општине. Саставни део извештаја су и предлози мера и одлука за остваривање и унапређење националне равноправности. 
Савет може да поднесе и посебан извештај Скупштини општине ако оцени да то захтевају нарочито важни разлози или ако Скупштина општине тражи такав извештај од њега. 

Пословник о раду Савета за међунационалне односе

Члан 142.

	Савет за међунационалне односе доноси пословник о раду. 
	Стручне и административно-техничке послове за потребе Савета врши Општинска управа. 

Средства за рад Савета за међунационалне односе

Члан 143.

	Средства за рад Савета обезбеђују се у буџету Општине, а могу се обезбеђивати и из других извора, у складу са законом 

X. АКТИ ОПШТИНЕ 

Акти Општине

Члан 144.

	У вршењу послова из своје надлежности Општина доноси статут, одлуке, правилнике, наредбе, упутства, решења, закључке, препоруке и друге потребне акте. 

Хијерархија аката Општине

Члан 145.

	Одлуке и општи акти Скупштине општине морају бити сагласни са законом и овим статутом. 
	Акти председника Општине и Општинског већа морају бити сагласни са законом, овим статутом, одлукама и општим актима Скупштине општине. 
	Акти Општинске управе морају бити сагласни са законом, овим статутом, одлукама и општим актима органа Општине. 

Објављивање и ступање на снагу општих аката

Члан 146.

	Општи акти органа Општине објављују се у „Службеном листу Општине Сента“. 
	Акти из става 1. овог члана ступају на снагу осмог дана од дана објављивања, осим ако доносилац у поступку доношења не утврди да постоје оправдани разлози да исти ступи на снагу и раније. 
	Остали акти Општине објављују се у „Службеном листу Општине Сента“ када је то тим актима предвиђено. 
	Акти из става 1. и 3. овог члана објављују се на српском језику и ћириличком писму као и на мађарском језику и његовом писму.

XI. ТУМАЧЕЊЕ, ДОНОШЕЊЕ И ПРОМЕНА СТАТУТА 

Аутентично тумачење статута

Члан 147.

	Аутентично тумачење статута даје Скупштина општине на предлог Општинског већа. 

Поступак за промену или доношење статута

Члан 148.

	Предлог за доношење или промену статута Општине, може поднети најмање 10 одсто бирача Општине, трећина одборника, председник Општине и надлежно радно тело Скупштине општине. 
	Предлог се подноси у писаном облику са образложењем. 
	О предлогу Скупштина општине одлучује већином гласова од укупног броја одборника. 
	Када Скупштина општине одлучи да се приступи доношењу или промени статута Општине, истом одлуком одређује начин и поступак доношења, односно промене статута и именује Комисију за израду нацрта статута, односно акта о промени статута Општине. 
	Скупштина општине усваја статут или одлуку о промени статута већином гласова од укупног броја одборника. 

XII. ПРЕЛАЗНЕ И ЗАВРШНЕ ОДРЕДБЕ 

Усклађивање прописа Општине са овим статутом

Члан 149.

	Прописи Општине ускладиће се са одредбама овог статута у року од шест месеци од дана ступања на снагу овог статута. 
	Прописи Општине остају на снази до њиховог усклађивања са овим статутом. 
	
Престанак важења Статута

Члан 150.

	Даном ступања на снагу овог статута, престаје да важи Статут општине Сента („Службени лист општине Сента“, број 1/2006 – пречишћени текст, 2/2007 и 11/2008). 

Ступање на снагу

Члан 151.

	Овај статут ступа на снагу осмог дана од дана објављивања у „Службеном листу општине Сента“, изузев  одредаба члана 51. , члана 57. став 1. , члана 66. став 3. и члана 76. став 1. овог статута, које се примењују од првих наредних избора за одборнике Општине.

СКУПШТИНА ОПШТИНЕ СЕНТА 			Председник СО Сента
Број: 016-16/09-V 						Rácz Szabó László, с.р.